CELEX: 31991R2329
Language: el
Date: 1991-07-25 00:00:00
Title: Κανονισμός (ΕΟΚ) αριθ. 2329/91 του Συμβουλίου της 25ης Ιουλίου 1991 που ανοίγει για το έτος 1991 και με τρόπο αυτόνομο μια εξαιρετική ποσόστωση για εισαγωγή βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων που υπάγονται στους κωδικούς ΣΟ 0201 και 0202 καθώς και των προϊόντων που υπάγονται στους κωδικούς ΣΟ 0206 10 95 και 0206 29 91

Avis juridique important

|

31991R2329

Κανονισμός (ΕΟΚ) αριθ. 2329/91 του Συμβουλίου της 25ης Ιουλίου 1991 που ανοίγει για το έτος 1991 και με τρόπο αυτόνομο μια εξαιρετική ποσόστωση για εισαγωγή βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων που υπάγονται στους κωδικούς ΣΟ 0201 και 0202 καθώς και των προϊόντων που υπάγονται στους κωδικούς ΣΟ 0206 10 95 και 0206 29 91  

Επίσημη Εφημερίδα αριθ. L 214 της 02/08/1991 σ. 0001 - 0002

ΚΑΝΟΝΙΣΜΟΣ (ΕΟΚ) αριθ. 2329/91 ΤΟΥ ΣΥΜΒΟΥΛΙΟΥ  της 25ης Ιουλίου 1991  που ανοίγει για το έτος 1991 και με τρόπο αυτόνομο μία εξαιρετική ποσόστωση για εισαγωγή βοείων κρεάτων υψηλής ποιότητας, νωπών διατηρημένων με απλή ψύξη ή κατεψυγμένων που  υπάγονται στους κωδικούς ΣΟ 0201 και 0202 καθώς και των προϊόντων που υπάγονται στους κωδικούς ΣΟ 0206 10 95 και 0206 29 91ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, λαμβάνοντας υπόψη τις εισαγωγές βοείου κρέατος υψηλής ποιότητας που πραγματοποιήθηκαν μέχρι σήμερα και την ανάγκη των εξαγωγών βοείου κρέατος που παράγεται στην Κοινότητα, θα πρέπει να ανοιχθεί, για το έτος 1991 και με τρόπο αυτόνομο και κατ'  εξαίρεση, κοινοτική ποσόστωση για την εισαγωγή 11 430 τόνων, με δασμό 20 %, βοείων κρεάτων υψηλής ποιότητας, νωπών, διατηρημένων με απλή ψύξη ή κατεψυγμένων των κωδικών ΣΟ 0201 και 0202 καθώς και των προϊόντων που υπάγονται στους κωδικούς ΣΟ 0206 10 95  και 0206 29 91- ότι η αγορά του βοείου κρέατος στην Κοινότηα πρέπει να αποτελέσει αντικείμενο σφαιρικής οργάνωσης και νέου συλλογισμού-  ότι θα πρέπει να εξασφαλιστεί, κυρίως, η ισότιμη και συνεχής πρόσβαση όλων των ενδιαφερόμενων εμπορευομένων της Κοινότητας στην εν λόγω ποσόστωση καθώς και η εφαρμογή, χωρίς διακοπή, του ποσοστού που προβλέπεται για την ποσόστωση αυτή σε όλες τις  εισαγωγές των εν λόγω προϊόντων σε όλα τα κράτη μέλη μέχρις εξαντλήσεως της προβλεπόμενης ποσότητας- ότι, για το σκοπό αυτό, είναι σκόπιμο να εφαρμοστεί ένα σύστημα χρησιμοποιήσεως της κοινοτικής δασμολογικής ποσοστώσεως, βασισμένο στην προσκόμιση ενός  πιστοποιητικού γνησιότητας που εγγυάται τη φύση, την προέλευση και την καταγωγή των προϊόντων-  ότι οι λεπτομέρειες εφαρμογής αυτών των διατάξεων πρέπει να θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου  κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (4),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ανοίγεται για το έτος 1991 κατ' εξαίρεση μία δασμολογική ποσόστωση για βόεια κρέατα υψηλής ποιότητας, νωπά, διατηρημένα με απλή ψύξη ή κατεψυγμένα που υπάγονται στους κωδικούς ΣΟ 0201 και 0202 καθώς και για τα προϊόντα που υπάγονται στους  κωδικούς ΣΟ 0206 10 95 και 0206 29 91.  Η συνολική ποσότητα της εν λόγω ποσόστωσης ανέρχεται σε 11 430 τόνους που εκφράζονται σε βάρος του προϊόντος.  2. Στα πλαίσια της ποσόστωσης αυτής, ο εφαρμοζόμενος δασμός καθορίζεται σε 20 %  Άρθρο 2  Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 καθορίζονται οι λεπτομέρειες εφαρμογής του παρόντος κανονισμού, και ιδίως:  α) οι διατάξεις που εγγυώνται τη φύση, την προέλευση και την καταγωγή των προϊόντων-  β) οι διατάξεις σχετικά με την αναγνώριση του εγγράφου που επιτρέπει να εξακριβωθούν οι εγγυήσεις που προβλέπονται στο στοιχείο α).  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1991. Για το Συμβούλιο  Ο Πρόεδρος  P. DANKERT   (1) ΕΕ αριθ. C 46 της 22. 2. 1991, σ. 9. (2) Γνώμη που διατυπώθηκε στις 12 Ιουλίου 1991 (δεν δημοσιεύθηκε ακόμα στην Επίσημη Εφημερίδα). (3) ΕΕ αριθ. L 148 της 28. 6. 1968, σ. 24. (4) ΕΕ αριθ. L 353 της 17. 12. 1990, σ. 23.